|  |  |
| --- | --- |
| **Az előterjesztés tárgya:** | **7./Bizottsági tagok megválasztása** |
| **A napirend előterjesztője:** | Tollárné Tóth Tímea polgármester |
| **Az előterjesztést készítette:** | dr. Faragó-Szabó Melitta jegyző |
| **Törvényességi szempontból ellenőrizte:** | Gersei István aljegyző |
| **Döntéshozatal módja:** | minősített többséggel, nyílt szavazással (Mötv. 42. § 2., 50. §) |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdése alapján a képviselő-testület ***az alakuló vagy az azt követő ülésen e törvény szabályai a polgármester előterjesztése alapján megválasztja a bizottság vagy bizottságok tagjait, az dönt tiszteletdíjukról.***

**Az Mötv. 57. §** (1) A képviselő-testület szervezeti és működési szabályzatában határozza meg *bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.* ***Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.*** *A száz főt meg nem haladó lakosú településen a bizottsági feladatokat a képviselő-testület látja el.* ***Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja****.* ***A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel****.*

*(2) A képviselő-testület a kétezernél több lakosú településen pénzügyi bizottságot hoz létre. A vagyonnyilatkozatok vizsgálatát a szervezeti és működési szabályzatban meghatározott bizottság végzi, amely gondoskodik azok nyilvántartásáról, kezeléséről és őrzéséről. Törvény más bizottság megalakítását is elrendelheti, amelynek feladat- és hatáskört állapíthat meg.*

*(3) A képviselő-testület egyes önkormányzati feladatok ellátásának időtartamára* ***ideiglenes bizottságot*** *hozhat létre.*

***58. §*** *(1) A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára.* ***A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.***

*(2) A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.*

***59. §*** *(1)* ***A bizottság – feladatkörében – kezdeményezi, előkészíti a képviselő-testület döntéseit, a képviselő-testület által átruházott hatáskörben döntést hoz.***

*(2) A képviselő-testület a szervezeti és működési szabályzatában határozza meg azokat az előterjesztéseket, amelyeket bizottság nyújt be, továbbá amely előterjesztések a bizottság állásfoglalásával nyújthatók be a képviselő-testületnek.*

*(3) A képviselő-testület döntési jogot adhat bizottságának, amelyet bármikor visszavonhat.*

 Miháld Község Önkormányzati Képviselő-testületének a Szervezeti és Működési Szabályzatról szóló4/2024.(VI.3.) önkormányzati rendeletének (továbbiakban: szmsz) 36. § (1) bekezdése alapján a képviselő-testület állandó bizottsága az Ügyrendi Bizottság, amelynek létszáma 3 fő. A bizottság tagjainak felsorolását a [6. melléklet](https://or.njt.hu/eli/432195/r/2024/4#ME6) tartalmazza.

Az Ügyrendi Bizottság az alábbi feladatokat látja el:

* az önkormányzati képviselők vagyonnyilatkozat tételének nyilvántartásba vételével és ellenőrzésével kapcsolatos törvényben meghatározott feladatot.
* a képviselők összeférhetetlenségének vizsgálatával kapcsolatos feladatokat.
* a titkos szavazás törvényes feltételeinek biztosításával kapcsolatos feladatokat és a szavazatszámlálást.

Az Ügyrendi Bizottság tagjainak az alábbi személyeket javaslom:

1……………………………..elnök

2…………………………….. tag

3…………………………….. tag

Kérem a Tisztelt Képviselő-testületet, hogy az előterjesztést tárgyalja meg és döntsön bizottsági tagok megválasztásáról.

Miháld, 2024. október 5.

Tollárné Tóth Tímea s.k.

polgármester

**Határozati javaslat**

*Miháld Község Önkormányzata Képviselő-testülete – az Mötv. 57. § (1) bekezdése alapján – Ügyrendi Bizottságot hoz létre, létszámát 3 főben állapítja meg.*

*Az Ügyrendi Bizottság személyi összetétele:*

*1…………………….. elnök*

*2. …………………….. tag*

*3. …………………..... tag.*

*Felelős: Tollárné Tóth Tímea polgármester*

*Határidő: azonnal*